তিশার তিন সাজ - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« তারকার ঈদ সাজ
দশেদশ »
তিশার তিন সাজ
Aug 24, 2010 | গ্যালারি, মডেল | 0 comments
বিয়ের পর এটাই প্রথম ঈদ তিশার। ঈদটা তাই অন্যরকম অনুভূতি নিয়ে আসবে। ‘আগ্রহ নিয়ে অপেক্ষা করছি ঈদের জন্য। অনেক বেশি আনন্দ করব এবারের ঈদে। আগের ঈদগুলো ছিল শুধু আমার জন্য। ঈদগুলোতে আমার নিজের মতো সাজতে পারতাম। এবার পরিবারের সদস্যদের কথা ভেবে ঈদের দিন সাজতে হবে। তাঁরা আমাকে যেমন দেখতে পছন্দ করেন, তেমন সাজে সাজতে হবে।’ বললেন তিশা। ঈদে আরামদায়ক ও সাধারণ পোশাক পরতেই তিনি পছন্দ করেন। এবার ঈদও ব্যতিক্রম নয়। সময় বুঝে নেবেন ভিন্ন ভিন্ন সাজ।
সকালের সাজ
‘এমনিতে কাজ না থাকলে কিছুটা বেলা করে ঘুম থেকে উঠি। কিন্তু ঈদের দিন এবার অবশ্যই তাড়াতাড়ি ঘুম থেকে ওঠার চেষ্টা করব। ঈদের দিন সকালে শাড়ি পরব।’ বলেন তিশা। সকালের সাজটা হালকা হবে বলেই জানালেন তিনি। চুল বাঁধবেন হাতখোপা করে। ‘সাদা-কালো রং আমার সব সময় প্রিয়। ঈদের সকালে সাদা ও নীলের মিশেল দেওয়া জামদানি শাড়ি পরব। সকালের সাজে সতেজতা থাকবে। শাড়ির সঙ্গে মিলিয়ে নীল রঙের ব্লাউজ আর আরামদায়ক চটি স্যান্ডেল থাকবে সকালের সাজে। এই সাজেই কাটিয়ে দেব ঈদের দিনের সকাল।’
দুপুর গড়িয়ে বিকেল
ঈদ পড়েছে গরমের দিনে। এমন পোশাক পরা চাই যাতে গরমটা ছুঁতে না পারে বলে মনে করে তিশা।
বিয়ের পর প্রথম ঈদ। ঈদের দিন টোনাটুনির সংসারে অতিথি আসবেন অনেকেই। দুপুরে তাই আরামদায়ক ও ফ্যাশনেবল পোশাক থাকব তিশার পরনে। ‘আমি সব সময় সালোয়ার-কামিজ পরতে স্বাচ্ছন্দ্যবোধ করি। এবার ঈদেও সালোয়ার-কামিজ পরব। রংটা হতে পারে কফি বা গোলাপি। উঁচু কলার ও লম্বা হাত থাকবে কামিজে’ বলেন তিনি।
জমকালো রাতের সাজ
সারাদিন হালকা সাজে কাটালেও রাতে সেটা পুষিয়ে নেবেন তিশা। জমকালো সাজে একদম মন ভরে সাজবেন। পরনে থাকবে স্বামী মোস্তফা সরয়ার ফারুকীর উপহার দেওয়া কালো রঙের শাড়ি। ‘এটা অবশ্য বিয়ের সময় উপহার পেয়েছিলাম ওর কাছ থেকে। দুজনেরই দারুণ পছন্দ এটি।’ শাড়ির সঙ্গে মিলিয়ে পরবেন কালো রঙের ব্লাউজ। এর থ্রি কোয়ার্টার হাতটা হবে স্বচ্ছ কাপড়ের। গলায় থাকবে কারুকাজ। চুলটা এসময় খোপা করেই রাখবেন। কানে পরবেন বড় দুল। ‘আমি সব সময় চোখে কাজল পরি। এবারের ঈদের সময় তিন বেলার সাজেই কাজল পরব।’
তারিকুর রহমান খান
সূত্র: দৈনিক প্রথম আলো, আগস্ট ২৪, ২০১০
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla